**POLUGODIŠNJI IZVJEŠTAJ O IZVRŠENJU PRORAČUNA OPĆINE JAKŠIĆ ZA 2023. GODINU**

Prema odredbama Pravilnika o polugodišnjem i godišnjem izvještaju o izvršenju proračuna (NN br.24/13, 102/17, 1/20, 147/20, 85/23. ) polugodišnji izvještaj o izvršenju Proračuna Općine Jakšić sadrži:

1. Opći dio proračuna koji čini Račun prihoda i primitaka, Račun rashoda i izdataka i Račun financiranja.

2. Posebni dio proračuna po organizacijskoj i programskoj klasifikaciji, te razini odj.ekonom.klas.

3. Izvještaj o zaduživanju na domaćem i stranom tržištu novca i kapitala,

4 .Izvještaj o korištenju proračunske zalihe,

5. Izvještaj o danim jamstvima i izdacima po danim jamstvima,

6. Obrazloženje ostvarenja prihoda i primitaka, rashoda i izdataka.

1. OPĆI DIO PRORAČUNA

Opći dio Proračuna sadrži:

 - Sažetak A. Račun prihoda i rashoda i B. Račun financiranja

 - Račun prihoda i rashoda po ekonomskoj klasifikaciji i raspoloživa sredstva iz prethodnih godina

 - Račun prihoda i rashoda po izvorima financiranja

 - Račun prihoda i rashoda po funkcijskoj klasifikaciji

 - Račun financiranja po ekonomskoj klasifikaciji

2. POSEBNI DIO PRORAČUNA

 - Izvršenje proračuna po organizacijskoj klasifikaciji

 - Izvršenje proračuna po programskoj klasifikaciji

3. IZVJEŠTAJ O ZADUŽIVANJU NA DOMAĆEM I STRANOM TRŽIŠTU U NOVCA I KAPITALA

Općina Jakšić nije imala zaduživanja .

4. IZVJEŠTAJ O KORIŠTENJU PRORAČUNSKE ZALIHE

U navedenom razdoblju proračunska zaliha nije korištena.

5. IZVJEŠTAJ O DANIM JAMSTVIMA I IZDACIMA PO DANIM JAMSTVIMA

U navedenom razdoblju općina nije davala jamstva.

**6. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA ZA RAZDOBLJE**

**01.01.-30.06.2023.**

**PRIHODI I PRIMICI PRORAČUNA**

Ukupni prihodi i primici proračuna za navedeno razdoblje ostvareni su u iznosu 913.178,52 eura ili 120 % u odnosu na isto razdoblje prethodne godine, od čega Općina Jakšić u iznosu 855.089,51 eura, a Dječji Vrtić Jakšić 58.089,01 eura. Najznačajniji ostvareni prihod je od poreza na dohodak u iznosu od 349.018,28 eura.

Ostvarene pomoći iz proračuna iznose 427.153,98 eura, od toga Općina Jakšić 426.255,78 eura.Realizirana su sredstva iz Drž.proračuna RH-tekuće pomoći fisk.izr.-kompenzacijska mjera u iznosu 302.820,00 eura, kap. pomoć od Min. reg. raz. i F.EU-za poslovnu i gospodarsku zonu u iznosu 115.699,58 eura, tekuće pomoći od HZZ-a za javne radove 7.736,20 eura, te Dječji vrtić 898,20 eura, a odnosi se na sredstva od Ministarstva znanosti i obrazovanja za predškolu te za djecu sa poteškoćama u razvoju i integraciji.

Ukupni prihodi od imovine ostvareni u iznosu 28.511,87 eura, a odnose se na prihode od kamata 0,19 eura i Dječji vrtić 0,01 euro prihoda od kamata, naknade za koncesije-plin-u iznosu 913,82 eura, prihodi od zakupa poljoprivrednog zemljišta-14.468,60 eura, ostali prihodi od iznajmljivanja posl.prostora-599,91 eura, ostale naknade za korištenje nefinancijske imovine u iznosu 11.730,87 eura te prihodi od legalizacije u iznosu 798,47 eura**.**

Prihodi od administrativnih pristojbi po posebnim propisima 82.832,87 eura, a odnose se na vodni doprinos 233,10 eura, šumski doprinos 2.700,50 eura, ostali nespomenuti prihodi(spom. renta, biljezi i ostalo) 55.334,82 eura-najveći udio prihoda se odnosi na prihod vrtića na kontu 65264-sufinanciranje roditelja u iznosu 54.161,87 eura. Komunalni doprinos u iznosu 1.430,18 eura, komunalna naknada 23.134,27 eura. Ostvaren je prihod od pruženih usluga u iznosu 3.191,88 eura od toga Općina Jakšić za hrvatske vode-provizija u iznosu 627,47 eura, a Dječji vrtić Jakšić za pružene usluge – engleski jezik u iznosu 2.564,41 eura.

Prihodi od prodaje neproizvedene imovine 7.888,63 eura, znatno veća realizacija u odnosu na prošlu godinu jer je prodano poljoprivredno zemljište u vlasništvu općine Jakšić ( u naselju Cerovac) u iznosu 4.347,45 eura, a uplaćeni su i ostali iznosi koji su bili definirani ugovorom o prodaji poljop.zemljišta. Prih.od prodaje stanova na koje postoji stanarsko pravo u iznosu 234,27 eura- 59% u odnosu na isto razdoblje prethodne godine.

**RASHODI I IZDACI PRORAČUNA**

Ostvareni rashodi i izdaci iznose 787.320,33 eura ili 126% u odnosu na isto razdoblje prethodne godine, a od toga Općina Jakšić 733.737,03 eura, a Dječji vrtić Jakšić 53.583,30 eura.

Rashodi za zaposlene u iznosu 181.242,17 eura-132%, od toga općina Jakšić 70.298,46 eura, a Dječji Vrtić Jakšić 110.943,71 eura. Materijalni rashodi 214.361,76 eura – 111%, nešto veće odstupanje u odnosu na prethodnu godinu zbog nabave sitnog inventara u odnosu na prethodnu godinu u iznosu 2.587,05 eura- Općina Jakšić, stručno usavršavanje zaposlenika -općina Jakšić 464,38 eura, a Dječji vrtić Jakšić 1.831,76 eura. Od ostalih većih odstupanja - ostali nespomenuti rashodi u iznosu 8.491,37 eura. Ovaj dio je značajno veći zbog održanih manjinskih izbora pa su troškovi provedbe izbora ovu stavku povećali u odnosu na prethodno razdoblje. Financijski rashodi 1.553,22 eura– 100%, a odnose se na bankarske usluge i usluge platnog prometa, a realizacija je identična za isto razdoblje prethodne godine.

Pomoći dane unutar opć .proračuna 23.306,81 eura -111%, a odnose se na prijenosu školi Mladost Jakšić za sufinanc.programa produženog boravka učenika u školi u iznosu 22.526,25 eura, te ŽUC -sufin.izgradnje nogostupa u ul. Kralja Tomislava - Eminovci u iznosu 780,56 eura.

Rashodi za naknade građanima i kućanstvima i druge naknade iznose 26.298,08 eura – 115%, veća realizacija u odnosu na prethodnu godinu, a odnose se na stipendije učenika u iznosu 13.600,00 eura, pomoći obiteljima-socijalno ugrožene osobe u iznosu 3.850,00 eura, sufinanciranje prijevoza učenika u iznosu 4.136,44 eura te naknada za novorođenčad 4.711,64 eura.

Ostali rashodi 71.196,72 eura – 111%, veća realizacija u odnosu na prethodnu godinu, a odnosi se na tekuće donacije za financiranje udruga u športu u iznosu 28.300,00 eura, tekuće donacije vijeću srpske nacionalne manjine u iznosu 630,00 eura, razna sponzorstva i manifest.priredbe u iznosu 400,00 eura, financiranje udruga u kulturi i društv. djelat.u iznosu 11.000,00 eura, Crveni križ i sl.traženja u iznosu 564,32 eura, Gorska služba spašavanja u iznosu 750,00 eura, DVD Jakšić u iznosu 13.500,00 eura, Turistička zajednica područja „Zlatni papuk“ u iznosu 4.875,00 eura, Javna vatrogasna postrojba PSŽ 3.599,82 eura te kap. pomoć Tekiji za sufinanciranje razvoja vodno komunalne infrastrukture Aglomeracija Pleternica u iznosu 7.577,58 eura.

Rashodi za nabavu nefinancijske imovine ostvareni su u iznosu 269.361,57eura– 144%, realizirano više u odnosu na prethodnu godinu zbog više kapitalnih projekata, a odnose se na izgradnju društvenog doma Stanica u iznosu 40.193,42 eura, rušenje starih objekata i odvoz za buduću gradnju doma za starije i nemoćne sa dnevnim boravkom te odu iznosu 6.800,00 eura, kupnja zemljišta za gospodarsku zonu u iznosu 4.031,84 eura, izgradnja poslovne-gospodarske zone u iznosu 119.979,87 eura, izgradnja javne LED rasvjete Cerovac-Granje u iznosu 40.687,50 eura, gradnja malonogometnog igrališta Eminovci-49.725,51 eura, priprema za izgradnju dječjeg igrališta Jakšić-pripremni radovi u iznosu 3.035,00 eura, telefonska oprema sa centralom, bazom i prijenosnim telefonima u iznosu 1.721,25 eura te uredski namještaj-arhivski ormar u iznosu 597,05 eura, a Dječji vrtić u iznosu 2.590,13 eura koji se odnosi na nabavu novog namještaja**.**

**OBVEZE**

Obveze su ostale neplaćene u iznosu 30.744,68 eura, a odnose se na materijalne rashode u iznosu 778,57 eura-skupina rashodi za usluge-Poljana-servis traktor kosilice Ariens 173,00 eura, Promet i prostor- usl. održ .programa u iznosu 472,84 eura, IN Konzalting u iznosu 132,73 za usl. posl. praćenja civilne zaštite. Od ostalih obveza koje preostaju 25.000,00 eura se odnosi na jamčevine-obveze za jamčevine koje su bile uplaćene za ozbiljnost ponude te obveze za naplaćene tuđe prihode u iznosu 3.096,50 eura-usluga naplata naknade za uređenje voda za Hrvatske vode koje ćemo im uplatiti u prvih 10 dana sljedećeg mjeseca, a Dječji vrtić Jakšić-obveze prema dobavljačima u iznosu 1.869,61 eura.

**RASPOLOŽIVA SREDSTVA I STANJE ŽIRO-RAČUNA SA 30.06.2023.**

Na dan 30.06.2023.godine ostvaren je višak prihoda i primitaka u iznosu 125.858,19 eura, a višak prihoda i primitaka preneseni odnosno raspoloživi iz prethodnih godina 299.202,68 eura, nakon čega ostaje višak prihoda i primitaka raspoloživ u sljedećem razdoblju 425.060,87 Eura, od toga Općina Jakšić 419.337,72 eura, a Dječji vrtić Jakšić 5.723,15 eura.

Stanje žiro računa 02. siječnja 2023 .godine iznosilo je 313.532,66 eura, a stanje žiro računa na dan 30.lipnja 2023. godine iznosilo je 464.605,29 eura, od toga Općina Jakšić 448.212,76 eura, a Dječji vrtić Jakšić 16.392,53 eura.